Wata sabuwa: Kungiyar 'yan kasuwan Ghana ta rufe shagunan kasuwancin 'yan Najeriya ▷ Legit.ng
Wata sabuwa: Kungiyar 'yan kasuwan Ghana ta rufe shagunan kasuwancin 'yan Najeriya
7 months ago 5127 views by Naziru Dalha Taura
'Yan kungiyar 'yan kasuwar kasar Ghana a ranar Alhamis sun rufe shagunan 'yan Najeriya a kasuwanni 5 dake ke Kumasi, yankin Ashanti na babbar birnin kasar.
Wannan ne karo na biyu a cikin shekarar nan da kungiyar ke rufewa 'yan Najeriya shagunansu da ikirarin neman fada da bakin hauren da ke yin irin kasuwancinsu a kasar tasu.
Kungiyar ta yi ikirarin cewa, bakin hauren sunyi karantsaye ne ga sashi na 27 na dokokin cibiyar habaka hannayen jari ta kasar Ghana. Dokar kuwa ta haramtawa bakin haure siyar da kayansu ko tallata hajojinsu a duk wata kasuwa ko tarin shagunan da aka ware don 'yan kasar Ghana din.
Hakazalika, dokar ta haramtawa bakin haure yin sana'ar hayar tasi, bude wajen gyaran jiki, siyarda magunguna, hadawa ko siyarda ruwan leda da sauransu.
DUBA WANNAN: Waiwaye: Martanin Buhari bayan kotun koli ta yi watsi da karar da ya daukaka a an zaben 2011
Kasuwannin da aka rufewa 'yan Najeriya shagunan sun hada da kasuwannin Kejetia, Suame Magazine, Adum da Asafo. An koresu ba zato ba tsammani a ranar Alhamis din inda ka rufe shagunansu, kamar yadda jaridar Asenso Mensah ta ruwaito.
Jami'in hulda da jama'a na kungiyar, Albert Mensah Offei, ya sanar da gidan rediyon Joy FM cewa, nan ba da dadewa ba irin wannan hukuncin zai shafi sauran sassan kasar.
Hakazalika, kamar yadda Ghanaweb.com ta sanar, hukuncin kungiyar za a iya fassara shi da maida martani ga Najeriya akan rufe iyakokinta da tayi wanda hakan ya shafi 'yan kasuwar yankin kasashen Afirka ta yamma
Nigeria Customs Service NewsHausa NewsAbuja Latest News
23 minutes ago 432 views
13 hours ago 41039 views
13 hours ago 31402 views
5 hours ago 22820 views
16 minutes ago 11226 views
2 hours ago 4271 views
an hour ago 2100 views
Buhari ya dira Makkah domin gabatar da Ibadar Umrah, ya samu kyakkyawan tarba (Bidiyo)